बाइक सवार को लूटने का प्रयास, बालिका चोटिल
देई। घायल बालिका किरण देई अस्पताल में।
भास्कर न्यूज |देई
कस्बेसे तीन किलोमीटर दूर चार जनों ने एक बाइक सवार को नीचे गिराकर लूट का प्रयास किया। इससे बाइक पर सवार चार जनों के चोटें आई, इनमें से एक बालिका गंभीर घायल हो गई। उसे बूंदी रैफर किया गया।
जानकारी के अनुसार मोडसा गांव निवासी बनवारीलाल बाइक से अपनी बहिन सायरा सायरा के पुत्र हनीश(2) पुत्री किरण(5)को नाथडी गांव छोड़ने जा रहा था। देई से तीन किमी दूर शनिवार देर शाम चार जनों ने लूटपाट की नियत से उसकी बाइक को खीच कर नीचे गिरा दिया। इससे चारों जने चोटिल हो गई, जिसमें बालिका किरण के गंभीर चोट लगने से घायल हो गई। इसी बीच लूटरों के साथ हुई धक्का मुकी में सायरा की एक तोले की सोने की नाक की बाली गायब हो गई। बाद में ग्रामीणों के पहुंचने पर लूटरे भाग खडे़ हुए।
ग्रामीणों ने इन लोगों को देई अस्पताल पहुंचाया, जहां से बालिका को सिर पर गंभीर चोट होने से बूंदी रैफर कर दिया। सूचना मिलने पर पुलिस भी अस्पताल पहुंची और घटना की जानकारी ली।
hin_Deva mag_Deva mag_Deva hin_Deva hin_Deva hin_Deva